CELEX: 32021D1851
Language: et
Date: 2021-10-15 00:00:00
Title: Nõukogu otsus (EL) 2021/1851, 15. oktoober 2021, Euroopa Liidu nimel võetava seisukoha kohta rahvusvahelises suhkrunõukogus seoses 1992. aasta rahvusvahelise suhkrulepingu muudatustega ja nende rakendamise ajakavaga

22.10.2021   
               
               
                  ET
               
               
                  Euroopa Liidu Teataja
               
               
                  L 374/49
               
            
         NÕUKOGU OTSUS (EL) 2021/1851,
         15. oktoober 2021,
         Euroopa Liidu nimel võetava seisukoha kohta rahvusvahelises suhkrunõukogus seoses 1992. aasta rahvusvahelise suhkrulepingu muudatustega ja nende rakendamise ajakavaga
         EUROOPA LIIDU NÕUKOGU,
         võttes arvesse Euroopa Liidu toimimise lepingut, eriti selle artikli 207 lõike 4 esimest lõiku koostoimes artikli 218 lõikega 9,
         võttes arvesse Euroopa Komisjoni ettepanekut
         ning arvestades järgmist:
         
                     (1)
                  
                  
                     Nõukogu otsusega 92/580/EMÜ (1) sai liidust 1992. aastal sõlmitud rahvusvahelise suhkrulepingu (2) (edaspidi „leping“) osaline ja rahvusvahelise suhkruorganisatsiooni (edaspidi „organisatsioon“) liige.
                  
               
                     (2)
                  
                  
                     Vastavalt lepingu artiklile 8 täidab rahvusvaheline suhkrunõukogu (edaspidi „suhkrunõukogu“) kõiki selliseid funktsioone, mis on vajalikud lepingu sätete rakendamiseks, või korraldab selliste funktsioonide täitmise. Lepingu artikli 13 kohaselt tehakse kõik suhkrunõukogu otsused konsensuse alusel. Konsensuse puudumise korral tehakse otsused lihthäälteenamusega, kui lepingus ei ole ette nähtud otsuse tegemine kvalifitseeritud häälteenamusega.
                  
               
                     (3)
                  
                  
                     Lepingu artikli 25 kohaselt on organisatsiooni liikmetel kokku 2 000 häält. Igal organisatsiooni liikmel on konkreetne arv hääli, mida igal aastal kohandatakse vastavalt kõnealuses artiklis sätestatud kriteeriumidele.
                  
               
                     (4)
                  
                  
                     Organisatsiooni liikmete häälte jagunemine, mis määrab kindlaks ka nende poolt organisatsioonile tehtavate rahaliste sissemaksete suuruse, ei kajasta aga enam tegelikku olukorda ülemaailmsel suhkruturul.
                  
               
                     (5)
                  
                  
                     Organisatsioonile tehtavaid rahalisi sissemakseid käsitlevate sätete kohaselt on liidu rahalise sissemakse osa olnud alates 1992. aastast sama, kuigi ülemaailmne suhkruturg ja eelkõige liidu suhteline positsioon sellel turul on sellest ajast oluliselt muutunud. Selle tulemusena on liit pidanud viimastel aastatel katma ebaproportsionaalselt suure osa organisatsiooni eelarvekuludest ja kandma liialt suurt vastutust.
                  
               
                     (6)
                  
                  
                     Nõukogu otsusega (EL) 2017/2242 (3) sai komisjon nõukogult loa alustada suhkrunõukogus läbirääkimisi teiste lepinguosalistega, et lepingut ajakohastada, eelkõige seoses erinevustega ühelt poolt organisatsiooni liikmete häälte arvu ja rahaliste sissemaksete ning teiselt poolt liikmete suhtelise positsiooni vahel ülemaailmsel suhkruturul.
                  
               
                     (7)
                  
                  
                     Otsusega (EL) 2017/2242 antud loa alusel alustas komisjon läbirääkimisi organisatsiooni liikmesriikidega ning esitas konkreetsed ettepanekud lepingu artikli 25 muutmiseks, millega reguleeritakse halduseelarve vastuvõtmist ja liikmete sissemakseid. Suhkrunõukogu otsustas 19. juulil 2019 toimunud 55. istungil alustada enne oma järgmist kohtumist novembris 2019 läbirääkimisi lepingu osalise läbivaatamise üle ÜRO Kaubandus- ja Arengukonverentsi juhtimisel.
                  
               
                     (8)
                  
                  
                     Mitme organisatsiooni liikme taotlusel otsustas suhkrunõukogu, et lisaks lepingu artikli 25 muutmisele tuleb pidada läbirääkimisi lepingu muude osade üle, eelkõige lepingu artiklis 1 sätestatud eesmärkide ja lepingu artiklites 32, 33 ja 34 sätestatud organisatsiooni tööprioriteetide üle ning lepingu artiklis 23 sätestatud tegevdirektori ametisse nimetamise reeglite üle.
                  
               
                     (9)
                  
                  
                     Kuna otsusega (EL) 2017/2242 antud luba aegus 31. detsembril 2019 (4) ja arvestades vajadust läbirääkimisi jätkata, anti nõukogu otsusega (EL) 2019/2136 uus luba.
                  
               
                     (10)
                  
                  
                     Lepingu muudatuste sõnastuses lepiti kokku suhkrunõukogu 57. istungil 2020. aasta novembris ja 58. istungil 2021. aasta juunis.
                  
               
                     (11)
                  
                  
                     Kõik läbirääkimistel kokku lepitud muudatused tuleb vastu võtta lepingu artiklis 44 sätestatud korras. Kõnealuse artikli kohaselt võib suhkrunõukogu kvalifitseeritud häälteenamusega soovitada organisatsiooni liikmetele lepingu muutmist. Kuna lepingu artikli 7 kohaselt on liit suhkrunõukogu liige, saab liit osaleda kvalifitseeritud häälteenamusega hääletamises, mille eesmärk on algatada lepingu institutsioonilise raamistiku muutmise menetlus.
                  
               
                     (12)
                  
                  
                     Vastavalt lepingu osalise läbivaatamise rakendamise ajakavale toimub lepingu artikli 44 kohane kvalifitseeritud häälteenamusega hääletamine soovituse üle liikmetel lepingut muuta suhkrunõukogu 59. istungil, mis on kavandatud 2021. aasta novembriks.
                  
               
                     (13)
                  
                  
                     On asjakohane määrata kindlaks suhkrunõukogu 59. istungil liidu nimel võetav seisukoht lepingu muudatuste kohta. Seisukoht peaks kajastama asjaolu, et lepingu muutmine vastavalt selle osalise läbivaatamise läbirääkimiste tulemustele on liidu huvides.
                  
               
                     (14)
                  
                  
                     Lisaks on asjakohane määrata kindlaks liidu nimel võetav seisukoht suhkrunõukogu 59. istungil seoses lepingu muudatuste rakendamise ajakavaga. Seisukoht peaks kajastama asjaolu, et lepingu muudatuste rakendamine hiljemalt 1. jaanuaril 2024 on liidu huvides,
                  
               ON VASTU VÕTNUD KÄESOLEVA OTSUSE:
         
            Artikkel 1
            Seisukoht, mis võetakse liidu nimel rahvusvahelise suhkrunõukogu (edaspidi „suhkrunõukogu“) 59. istungil toimuval kvalifitseeritud häälteenamusega hääletamisel 1992. aasta rahvusvahelise suhkrulepingu (edaspidi „leping“) muudatuste ja nende rakendamise ajakava üle, on hääletada järgmise poolt:
            
                        a)
                     
                     
                        soovitada rahvusvahelise suhkruorganisatsiooni liikmetel muuta lepingut, et kajastada lepingu osalise läbivaatamise üle peetud läbirääkimiste tulemusi lepingu artiklite 1, 23, 25, 32, 33 ja 34 osas;
                     
                  
                        b)
                     
                     
                        kiita heaks suhkrunõukogu 58. istungil 2021. aasta juunis kokku lepitud ajakava, millega määratakse kindlaks lepingu artiklis 44 sätestatud menetluse eri etappide tähtajad;
                     
                  
                        c)
                     
                     
                        rakendada punktis a osutatud muudatusi vastavalt punktis b osutatud ajakavale, mis tagab nende muudatuste jõustumise hiljemalt 1. jaanuaril 2024.
                     
                  
         
            Artikkel 2
            Käesolev otsus jõustub selle vastuvõtmise päeval.
         
         
            Luxembourg, 15. oktoober 2021
            
               
                  Nõukogu nimel
               
               
                  eesistuja
               
               J. CIGLER KRALJ
            
         
         
            (1)  Nõukogu 13. novembri 1992. aasta otsus 92/580/EMÜ 1992. aasta rahvusvahelise suhkrulepingu allkirjastamise ja sõlmimise kohta (EÜT L 379, 23.12.1992, lk 15).
         
            (2)  1992. aasta rahvusvaheline suhkruleping (EÜT L 379, 23.12.1992, lk 16).
         
            (3)  Nõukogu 30. novembri 2017. aasta otsus (EL) 2017/2242, millega antakse luba alustada läbirääkimisi 1992. aasta rahvusvahelise suhkrulepingu muutmiseks (ELT L 322, 7.12.2017, lk 29).
         
            (4)  Nõukogu 5. detsembri 2019. aasta otsus (EL) 2019/2136, millega antakse luba alustada läbirääkimisi 1992. aasta rahvusvahelise suhkrulepingu muutmiseks (ELT L 324, 13.12.2019, lk 3).